Белороевка

Белороевка — Башҡортостандың (Рәсәй) Стәрлетамаҡ районы хәҙерге Подлесный ауыл Советы территорияһындағы бөткән ауыл.

 Географияһы 
Белороевка ауылы райондың төньяҡ өлөшөндә Волков урманы тип аталған ҙур урман массивында урынлаша. Урмандар ауылдың төньяғына һәм көнсығышына тиклем һуҙыла. Белороевканың ҙур булмаған кибеүсе  Бурдин йылғаһының инеше  артабан төньяҡта, Волков урманы артындағы  Ҡырғыҙлы йылғаһына ҡоя. Көньяҡтараҡ Мәҫәле йылғаһы үҙәне урынлаша. Ҡырғыҙлы ла, Мәҫәле лә аҙаҡ көнсығышта Ҡуғанаҡ йылғаһына ҡоя.

Яҡын булған тораҡ пункттар: көньяҡта — Спасский ауылы (яҡынса 1 км); көньяҡ-көнсығышта, Мәҫәле йылғаһы  ярындағы  — 2-се Яңы Ҡуғанаҡ ауылы (хәҙер бөтөрөлгән, 2,3 км) һәм Валентиновка (хәҙер бөтөрөлгән, 2,7 км); көнбайышта — әлеге мәлдә шулай  юҡҡа сыҡҡан Новотроицкое ауылы (2 км); төньяҡҡа, урман артында, Ҡырғыҙлы буйҙарында  —  Березовка ауылы (3,2 км) һәм бөгөн бөтөрөлгән  тораҡ пункты  Николо-Хуторянский (3,5 км)Росреестр. Публичная кадастровая карта .

XX быуат уртаһында, ҡайһы бер мәғлүмәттәр буйынса, район үҙәгенә, Стәрлетамаҡҡа тиклем, 27 км тәшкил итә; Белороевка ауылы ингән ауыл советы үҙәгенә, Талалаевкаға тиклем ара — 3 км.

 Тарихы 
Элегерәк тораҡ пункт  Беленько-Раевский ҡасабаһы тип аталған.  1926 йылда СССР  Бөтә Союз  халыҡ иҫәбен алыу мәғлүмәттәре буйынса, Стәрлетамаҡ кантонының Ашҡаҙар улусы Талалаевка ауыл Советына ҡараған ҡасабала 7 йорт һәм  49 кеше булған (21 ир-егет һәм 28 ҡатын-ҡыҙҙан торған)Ашкадарская волость. Перечень материалов переписи 1926 года.1980 йылдар башына тораҡ пунктта  20-гә яҡын кеше йәшәгәнТопографическая карта N-40-77. Масштаб 1:100000. Состояние местности на 1983 г. Издание 1985 г.. Этник яҡтан Белороевкала  украиндар йәшәгәнБабенко В. Я. Украинцы в Башкирской АССР: Поведение малой этнической группы в полиэтничной среде / БНЦ УрО РАН. — Уфа, 1992. — 260 с. — С. 53..

Белороевка 1982 йылда, Башҡортостан АССР-ы Юғары Советы Президиумының Указына ярашлы «кешеләрҙең күсеп китеүе  менән бәйле»  бөтөрөлә. Талалаевка ауыл Советы 2008 йылда йәшәүҙән туҡтай, уның биләмәһе Подлесненский ауыл Советы биләмәһенә ҡушыла. Әлеге ваҡытта Белороевка — ҡотоҡ.

 Тыуып үҫкәндәр 
Евгений Фёдорович Спевак Белороевкала  тыуған, күп йылдар Стәрлетамаҡ районы хакимиәте башлығы урынбаҫары  (1987—2012) булып эшләй,  «Стәрлетамаҡ районының почётлы гражданы» (2012 йыл)Администрация Стерлитамакского района. Спевак Евгений Фёдорович .

 Иҫкәрмәләр 

 Шулай уҡ ҡарағыҙ 
 Яңы Ҡуғанаҡ

 Һылтанмалар 

 Белороевка на Викимапии

Категория:Тарихи Башҡортостан ерҙәре топонимикаһы
Категория:Стәрлетамаҡ районының бөткән ауылдары
Категория:1982 йылда бөткән ауылдар
Категория:Алфавит буйынса тораҡ пункттары